Komisijos reglamentas (EEB) Nr. 2940/80
1980 m. lapkričio 13 d.
iš dalies keičiantis Reglamentą (EEB) Nr. 1963/79, nustatantį išsamias tam tikriems konservuotiems maisto produktams gaminti naudojamo alyvuogių aliejaus gamybos grąžinamosios išmokos taikymo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB [1] dėl bendrųjų aliejaus ir riebalų rinkos organizavimo principų nustatymo su paskutiniais pakeitimais, padarytais Reglamentu (EEB) Nr. 1917/80 [2],
atsižvelgdama į 1978 m. lapkričio 23 d. Tarybos reglamentą (EEB) Nr. 2749/78 dėl Bendrijos ir Graikijos tarpusavio prekybos aliejais ir riebalais [3],
atsižvelgdama į 1979 m. kovo 26 d. Tarybos reglamentą (EEB) Nr. 591/79, nustatantį bendrąsias taisykles dėl grąžinamos išmokos alyvuogių aliejų, naudojamų tam tikruose konservuotuose maisto produktuose, gamybai [4], ypač į jo 9 straipsnį,
kadangi Reglamento (EEB) Nr. 591/79 4 straipsnio 1 dalyje ir 5 straipsnio 2 dalyje numatyta, kad Bendrijoje gaminamas ir konservuotiems produktams gaminti naudojamas alyvuogių aliejus suteikia teisę į gamybos grąžinamąją išmoką ir dar į išmokos įgyvendinimo dieną patvirtintą vartojimo pagalbos sumą;
kadangi Bendrijos kilmės aliejui, naudojamam gaminti konservuotus produktus ir gamintojų nupirktam pakuotėse, kurių neto talpa neviršija penkių litrų, suteikia teisę į Reglamento 136/66/EEB 11 straipsnyje numatytą vartojimo pagalbą; kadangi dėl šios priežasties Reglamento (EEB) Nr. 591/79 4 straipsnio 1 dalyje ir 5 straipsnio 2 dalyje nurodyta gamybos grąžinamoji išmoka gali būti suteikta tik Bendrijoje pagamintam ir konservų gamintojų didmenomis nupirktam aliejui; kadangi reikėtų atitinkamai iš dalies pakeisti Reglamentą (EEB) Nr. 1963/79 [5];
kadangi šiame reglamente numatytos priemonės atitinka Aliejų ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1963/79 iš dalies keičiamas taip:
1) 1 straipsnio a punktas yra toks:
"a) į gamyklą įvežtą alyvuogių aliejaus kiekį, suskirstytą pagal kilmę ir pateikimo formą;".
2) Įrašomas 9a straipsnis:
"9a straipsnis
Apskaičiuojant grąžinamosios išmokos dydį, Reglamento (EEB) Nr. 591/79 4 straipsnio 1 dalies ir 5 straipsnio 2 dalies nuostatos taikomos tik tada, kai konservams gaminti naudojamas alyvuogių aliejus buvo pagamintas Bendrijoje, o gamintojas jį nupirko pakuotėse, kurių neto talpa ne didesnė kaip penki litrai."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. lapkričio 13 d.